AVTALE OM SKRIVING AV SEMESTEROPPGAVER, BACHELOROPPGAVER OG MASTEROPPGAVER VED TØH

Veileder:__________________________________________________________________________

Oppgavens tittel:____________________________________________________________________

Følgende bestemmelser gjelder for semesteroppgave, bachelor-oppgave og masteroppgave (heretter benevnt ”besvarelsen”) ved Høgskolen i Sør-Trøndelag, avdeling Trondheim Økonomiske Høgskole:

I.
 Rettigheter

Studenten har opphavsrett til besvarelsen, men gir Høgskolen i Sør-Trøndelag eiendomsrett til de innleverte eksemplarer, med vedlegg, datafiler, software og annet som eventuelt medfølger som del av eller vedlegg til besvarelsen. Herunder får Høgskolen i Sør-Trøndelag rett til vederlagsfri offentliggjøring, publisering, og benyttelse for øvrig til undervisnings- og forskningsformål. Denne retten er ikke eksklusiv, og begrenser ikke studentenes rettigheter til å utnytte oppgaven, med mindre annet følger av bestemmelsene nedenfor. Studentens opparbeidelse av opphavsrett gjelder likevel ikke dersom besvarelsen er utarbeidet i strid med bestemmelser om fusk og forsøk på fusk i eksamensforskriften for Høgskolen i Sør-Trøndelag. Dette gjelder uavhengig av hvorvidt nevnte forskrift for øvrig kommer til anvendelse på besvarelsen.
II. Taushetsplikt

Dersom studenten i forbindelse med planlegging og utarbeidelse av besvarelsen får kjennskap til eller innsyn i fortrolige opplysninger eller opplysninger som det er rimelig å anta at avgiver eller eier ønsker å få behandlet fortrolig, skal studenten bevare taushet om slik informasjon. Dette gjelder så vel opplysninger om drifts- eller forretningsforhold hos virksomheter som studenten kommer i kontakt med eller får informasjon fra, som personopplysninger eller opplysninger for øvrig som det er rimelig å betrakte som fortrolig informasjon. Dersom studenten innsamler, registrerer eller får innsyn i personopplysninger, plikter studenten å sette seg inn i og følge bestemmelsene i personopplysningsloven.

Ved lagring, sending eller elektronisk behandling av fortrolige opplysninger, plikter studenten å sikre at forsvarlig sikring mot at uvedkommende får tilgang til slike opplysninger.

Taushetsplikten gjelder også etter fullføring av oppgaven, og etter at studiet er avsluttet.

Studenten gjøres herved også kjent med at brudd på taushetsplikt, eller medvirkning til dette, etter omstendighetene kan straffes etter bestemmelser i personopplysningsloven, og at det etter straffelovens § 294 kan være straffbart å gjøre uberettiget bruk av forretnings- eller driftshemmeligheter, og at uberettiget bruk eller uforsvarlig opptreden også kan medføre erstatningsansvar.

III. Konfidensielle besvarelser

Disse bestemmelser er ikke et unntak fra bestemmelsene i pkt. II over, men kan benyttes hvor andre konfidensialitetshensyn enn de som er omfattet av pkt. II over gjør seg gjeldende, eller hvor slike hensyn kun er aktuelle for en begrenset periode.

Med mindre annet klart fremgår av avtale som nevnt nedenfor, eller pålegg fra Høgskolen i Sør-Trøndelag, kan besvarelser offentliggjøres.

I særlige tilfeller kan en besvarelse kan offentliggjørelse utsettes i inntil 5 år. Når tungtveiende hensyn gjør seg gjeldende kan hele eller deler av besvarelse utsettes for en lengre periode enn 5 år. Det skal i slike tilfeller inngås en særskilt avtale om utsatt offentliggjørelse, som skal signeres av student, faglærer, samarbeidende bedrift/institusjon og Høgskolen i Sør-Trøndelag. Den er gyldig når samtlige har underskrevet.

Sted:__________________________________  Dato:_____________________________
Underskrift:
_____________________________________

Veileder ved HiST/TØH:___________________________

